Zbog Kine SAD oprezan u pomaganju Tajvanu
Kako bi se pomoglo žrtvama tajfuna uz opremu i pošiljke humanitarne pomoći Sjedinjene Države dale su 250 tisuća dolara Crvenom križu na
Christian Science Monitor piše da su Sjedinjene Države, kako bi izbjegle sukob s Kinom, oprezno pristupile pomaganju Tajvanu u nošenju s posljedicama razornog tajfuna Morakot ranije ovog mjeseca. Vladini dužnosnici kažu da američka administracija nije izvijestila Peking prije nego li je ka Tajvanu potiho uputila svoj amfibijski brod USS Denver, te transportne helikoptere i zrakoplove. Christian Science Monitor navodi da svoj doprinos Sjedinjene Države pozorno odmjerile te da ne traže pozornost kako bi se izbjegao diplomatski sukob s Kinom koja Tajvan smatra dijelom kineske matice. Uz opremu i pošiljke humanitarne pomoći Sjedinjene Države dale su 250 tisuća dolara Crvenom križu na Tajvanu. Tajfun Morakot, koji je pogodio Tajvan 7. ovog mjeseca usmrtio je najmanje 120 ljudi, izazvao velika klizišta tla te je desetke tisuća ljudi natjerao na evakuaciju. Washington Post piše o sve većem nestrpljenju vlasnika auto-kuća diljem Sjedinjenih Država kojima vlada sporo daje obećanu naknadu iz popularnog programa „Gotovina za krntije“. Podsjetimo, za zamjenu starih automobila, koji troše dosta goriva, novim, učinkovitijim vozilima, vlada daje do četiri i pol tisuće dolara. Nacionalna udruga prodavača automobila procjenjuje da auto kuće imaju stotine, u nekim slučajevima, i tisuće neobrađenih zahtjeva za sredstva iz ovog programa vrijednih stotine tisuća pa i milijune dolara. Samo u Marylandu, prodavači automobila stavili su 36 milijuna dolara u navedeni vladin program zamjene automobila, a vlada im je za sada isplatila svega oko dva posto od tog novca, piše Washington Post. „U ovom trenutku situacija je smiješna“, kažu u marylandskoj udruzi vlasnika auto kuća. „Kupci su otišli, automobili također, a mi još nismo dobili svoj novac“.